cyanic-selkie/wikianc huggingface dataset:
תחבורה ציבורית בחיפה
המצב כיום
לאחר קום המדינה הוחלט במסגרת הסכם הסטטוס קוו להקפיא את המצב הקיים, ועל כן פועלת תחבורה ציבורית בחיפה בשבת. עם זאת, ההפעלה היא חלקית (קווים רבים אינם פועלים כלל), ותדירות ההפעלה נמוכה. זאת למרות שקיים רישיון להפעלת מרבית קווי האוטובוס ביום שבת בחיפה. שירות התחבורה פוסק ביום שישי אחר הצהריים בדומה לשאר ישראל (למעט קו 1 של המטרונית שפועל 24/7, וקו 5 של המטרונית שפועל גם בשישי ברציפות עד חצות). בשישי בלילה מתחדש השירות במספר קווי לילה הפועלים בעיר חיפה ובמטרופולין חיפה משעה 22:00 עד 04 בשבת בבוקר. בשבת בבוקר (החל מהשעה 9) פעילים כעשרה קווים עירוניים הפועלים בעיקר בין השכונות להדר (ובקיץ עד לחופי הים) וכן לנשר ולטירת כרמל, בתדירות נמוכה של כל כ-30–60 דקות. בצהרי השבת, בסביבות השעה 16, קווי השירות הרגילים מתחילים לפעול, ואיתם גם מרבית הקווים הבינעירוניים לערים בגליל ובעמק. בנוסף לשירות העירוני, ישנו שירות בין עירוני מצומצם בשבת ובשישי אחר הצהריים (ובשישי בלילה באמצעות קווי הלילה) בין חיפה לחלק מהערים שמצפונה וממזרחה (בעיקר נצרת). הכרמלית, הרכבלית ורכבת ישראל אינן פועלות בשבת, אף על פי שהרכבת הבריטית פעלה קודם קום המדינה גם בשבת.
מכל (טיפוס נתונים מופשט)
סוגים
מכל חד-ערכי מאחסן כל אובייקט באופן עצמאי. ניתן לגשת לאובייקטים בצורה ישירה או בעזרת איטרטורים.
LGD
הגדרה
חישוב LGD לפי הוראות ועדת בזל II מחייב מוסד בנקאי לחשב את שווי הנכסים משוקללי הסיכון. נדרשת הערכה של LGD עבור כל לקוח ולקוח וכן לכל חשיפה. ישנן שתי גישות איך לחשב הערכה זו: הגישה המוסדית והגישה המתקדמת. בגישה המוסדית מגדירים אחוזי LGD קבועים עבור משפחות של חשיפות לא מובטחות (לגבי חשיפה ללא ביטחונות). במידה ויש חשיפה במטבע מסוים והביטחונות במטבע אחר (לגבי חשיפה עם ביטחונות), מנכה הבנק מהביטחונות כ-8% לאור אי ההתאמה המטבעית. הבנק המרכזי מפרסם הנחיות מפורטות בעניין זה. לעניין חישוב LGD בשיטה המתקדמת, הבנק עצמו קובע את ההפסד שייגרם בהינתן פשיטת רגל מכל אחת מהחשיפות, על בסיס מידע מוצק וניתוח הנתונים. הניתוח מבוסס הן על ידי בדיקות פנים-בנקאיות והן על ידי גורמים מפקחים ומייעצים. הבנק שמשתמש ב-LGD פנימי מסוגל להבחין בין ערכי LGD לפי מגוון רחב של מאפייני עסקה: סוג המוצר הבנקאי, סוגים שונים של בטוחות, וכן להבחין בין מאפייני הלווה. ערכים אלו משקפים בדרך כלל נקודת מבט שמרנית של ממוצעים משנים רבות. בנק אשר מעוניין להשתמש בהערכותיו לחישוב ה-LGD, צריך להוכיח לגורמי הפיקוח שהוא עומד בדרישות מינימום הרלוונטיות למהימנות ואמינות האומדנים שעליהם הוא מתבסס.
LGD בתקופת נסיגה כלכלית
אחד הפתרונות לאומדן LGD בתקופת נסיגה כלכלית הוא תוספת ל-LGD, תוספת שאמורה לשקף גידול פוטנציאלי ב-LGD כאשר מחזור העסקים יהיה בנסיגה. מעבר לכך, ייתכן גם שה-LGD ירד משום שבתקופת נסיגה כלכלית הממשלות והבנקים המרכזיים מחלצים את הגופים הפיננסיים כדי לשמור על יציבות פיננסית.
שארית ריבועית
את הבעיה של זיהוי שאריות ריבועיות מודולו p ראשוני, מקודדים בסימן לז'נדר. הסימן מוגדר לפי אם a זר ל- p והוא שארית ריבועית,  אם a אינו שארית ריבועית, ו-  אם a מתחלק ב- p. סימן יעקובי מוגדר באופן כללי יותר, גם כאשר p אינו ראשוני, אבל הקשר שלו לשאריות ריבועיות פחות מיידי. מצד שני את סימן יעקובי קל יחסית לחשב, בעזרת משפט ההדדיות הריבועית.
פולמן (וושינגטון)
היסטוריה
ב-1885 חוברה העיר למסילת ברזל וב-1890 הוקם בה הקולג' החקלאי שיהפוך לימים לאוניברסיטת המדינה של וושינגטון. ב-3 ביולי 1890 נשרפה העיר כמעט כליל, כאשר כל מבני העץ שבה עלו באש. הדבר הוביל לתקנה עירונית לפיה ייבנו כל בתי העיר מלבנים. במאי 1980 החשיכה את העיר התפרצות הר הגעש סנט הלנס והעיר כוסתה באפר געשי במשך מספר שבועות.
בוצ'רס קרוסינג
בוצ'רס קרוסינג (באנגלית: Butcher's Crossing) היא נובלה מאת הסופר האמריקאי ג'ון ויליאמס, שיצאה לאור ב-1960, ומתארת את חייהם של ציידי הביזונים באזור קנזס וקולורדו בסוף שנות ה-70 של המאה ה-19. הספר עוקב אחרי ויליאם אנדרוז, סטודנט צעיר מאוניברסיטת הרווארד, העוזב את חייו המבוססים בבוסטון כדי לחוות את המערב הפרוע. הסיפור מתחיל ומסתיים בעיירת הספר הבדיונית "בוצ'רס קרוסינג" שבקנזס. אנדרוז מצטרף לחבורת ציידים קטנה המנסה לאתר עדר ביזונים גדול, כדי לצוד אותו ולמכור את הפרוות שיפשטו מהחיות. הוא וחבריו למסע נדרשים להתעמת עם תנאים פיזיים קשים. במהלך המסע מהרהר אנדרוז במשמעות חייו ובעמדותיו כלפי הטבע, בעיקר בהשפעתו של המלומד בן תקופתו, ראלף וולדו אמרסון.
כתיבה
"בוצ'רס קרוסינג" היא הנובלה השנייה שכתב ג'ון ויליאמס. הוא החל לקרוא ספרות אודות המערב הפרוע באמצע שנות ה-50 של המאה ה-20, לאחר ששב לאוניברסיטת דנבר. הוא מצא בעיקר מיתוסים זולים שעסקו בקרבות יריות, אך מעט מאוד ספרות שעסקה בחיי היום יום ובקשיי המתיישבים. אפילו סופרים נחשבים נטו לעשות רומנטיזציה לתקופה זו. במניפסט שהוא פרסם בשבועון "The Nation" כתב ויליאמס:. עוד אמר בראיון: "יש הגיון אמיתי באמירה "המערב לא קיים ולא היה קיים" זהו חלום של המזרח." ויליאמס החל לחשוב על הדרך הטובה ביותר להעביר את החוויה האותנטית של הספר האמריקאי, את מרכיביו הקשוחים והאכזריים ואת מרחביו המאיימים בריקנותם.
נושאים
חלק מהנושאים של בוצ'רס קרוסינג עוסקים במסע החיפוש של אנדרוז אחרי מרחבי המערב הבלתי מיושבים. מבקרי ספרות רבים סברו כי נושא הטבע הוא אחד מהמרכזיים בנובלה. רעיונותיהם של ראלף וולדו אמרסון ושל תלמידו, הנרי תורו, אודות הטרנסצנדנטליזם וגלגל העין השקוף (הגורס כי על האדם לחוות עצמו כחלק מהטבע), באים לידי ביטוי בחוויותיו של אנדרוז בערבה הפראית. נושא הטבע מאותגר על ידי נושא התפשטות האדם וחדירתו אל הטבע ודרך העימות הזה עוסקת הנובלה גם בנושאים כמו דחפים אנושיים, הנעה וכוח סבל. כמו כן, עוסקת היצירה בנושאים של מימוש עצמי, הכרה עצמית הכוללת התבגרות ואובדן התמימות. מבקרים אחרים גורסים כי גם הנושאים של אימפריאליזם, הייעוד הגלוי, סיכוני השוק החופשי ובוז מתמשך לאמריקה הילידית.
Fush Yu Mang
הקלטה אקוסטית חדשה של Fush Yu Mang לרגל יום השנה ה-20 לאלבום, יצאה לאור ב-29 ביוני 2018.
אסרסי גטו
המסע לסודאן
לאחר שסיימה את הכשרתה כאחות ב-1983, הרשויות החליטו לשלוח אותה לעבוד בחזית אסמרה, שם התנהלו קרבות בין המורדים האריתראים לצבא, במסגרת מלחמת האזרחים האתיופית. בעצת משפחתה הצטרפה אסרסי לאחת הקבוצות שיצאו למסע לישראל דרך סודאן, היחידה ממשפחתה ומהכפר כולו שיצאו למסע בשלב זה. בדרכם נדרשו פעמים רבות כישוריה כאחות לטיפול במשתתפי המסע, ביניהם תינוקות, קשישים ונשים הרות.
מקנדה לישראל
היא החלה ללמוד רפואה בוויניפג, אבל עקב מאסרם של שניים מאחיה, שהיו פעילי עלייה בגונדר, נאלצה להפסיק את לימודיה ולסייע בפרנסת משפחותיהם. היא התקבלה לעבודה בבית חולים מקומי כאחות במשמרת לילה, ובימים עבדה כמזכירה. בזמנה הפנוי סייעה בגיוס תרומות למען יהדות אתיופיה. במקביל גידלה בעצמה את בתה, לאחר גירושיה מבעלה. אחרי מאמץ שנמשך חמש שנים, הצליחה להביא את אימה מאתיופיה לקנדה. האם עלתה לישראל, שני האחים שוחררו מהכלא האתיופי בסיוע המוסד, עלו לישראל והוכרו כאסירי ציון. כשנה לאחר מכן, ב-1992, היא עלתה לישראל יחד עם בתה. בישראל פגשה את ברוך גרמאי, שאותו הכירה עוד באתיופיה. השניים נישאו ומתגוררים בירושלים. אסרסי ממשיכה לעבוד כאחות מעשית.
מרכז העסקים הראשי של סידני
גאוגרפיה
סידני CBD כולל את מרבית גורדי השחקים בסידני, ומאופיין בקו רקיע עירוני גבוה יחסית לשאר פרוורי סידני. ב-CBD מספר פארקים וגנים: הייד פארק, גן ויניארד, הדומיין והגנים הבוטניים של סידני. הרחוב הראשי החותך את ה-CBD הוא רחוב ג'ורג', הנמתח מצפון לדרום. הוא מהווה שדרה מרכזית ברשת שתי וערב של רחובות. הרחובות הגדולים המקבילים אליו הם רחוב פיט ממזרח ורחוב יורק וקנט ממערב. רחובות ראשיים חוצים כוללים את רחוב ליברפול, קינג, ויליאם ומרגרט. גבולות הצפוני הוא סירקולר קווי (המפרץ המעגלי), וגבולו הדרומי מעט דרומה מרחוב ליברפול. בפרוור שבע תחנות רכבת: ויניארד, טאון הול, מרטין פלייס, מוזאום, סיינט ג'יימס, סנטרל, סירקולר קי, כמו גם מספר תחנות מונורייל ורכבת קלה. בין הבניינים המפורסמים בפרוור מגדל סידני בגובה 309 מטר, הבניין הגבוה ביותר בעיר. בניינים גבוהים אחרים כוללים את מגדל המושל פיליפ, מרכז MLC ומגדל וורלד ברחוב ליברפול. ה-CBD כולל בנייני משרדים של מרבית הבנקים הגדולים באוסטרליה, כמו גם חברות ביטוח גדולות.
תרבות
מרכז העסקים הראשי של סידני כולל מוסדות תרבות אוסטרלים רבים, כגון המוזיאון האוסטרלי, מוזיאון סידני, הספרייה הלאומית של ניו סאות' ויילס, תיאטרון רויאל, אולם הקונצרטים סיטי רסיטל ועוד. בין הבניינים המפורסמים ניתן למנות את בית האופרה של סידני, המוזיאון לאמנות מודרנית וגלריית האמנות של ניו סאות' ויילס. מדי ינואר מתקיים סידני פסטיבל, כמה שבועות של אירועי תרבות שמרכזם ב-CBD. מדי יוני מתקיים בפרוור פסטיבל קולנוע, סידני פילם פסטיבל.
כדור הארץ החלול
התפתחות התאוריה
הראשון שהגה מודל מדעי של כדור הארץ חלול היה האסטרונום אדמונד היילי. היילי הציע שייתכן שבתוך כדור הארץ יש כמה קליפות כדוריות חלולות המוכלות זו בתוך זו וגז ממלא את החללים ביניהם. כל קליפה פנימית מסתובבת באופן עצמאי ויש לה קטבים מגנטיים משלה. המודל של היילי נועד לפתור סטיות לא מוסברות בשדה המגנטי של כדור הארץ.
אמיליה פוקס
חיים אישיים
היא יצאה עם השף מרקו פייר וייט מ-2012 עד 2016, ועם המיליארדר לוק שאודרי מ-2019 עד 2020.
תל פר
ממצאים ארכאולוגיים
בחודש יולי 2003, לקראת סלילת הכביש המוביל לבית הקברות תל רגב, נערכה חפירת בדיקה באתר הנמצא כחצי ק"מ דרומית לתל. בחפירות נחפר פיר בעומק 2.3 מטרים שהוביל למערת קבורה החפורה בסלע קירטון. מיעוט שברי כלי החרס לא אפשר את תיארוך המערה.
כורדית
היסטוריה
החל מהמאה ה-15 החלה להתפתח שפה כורדית ספרותית. הסופרים הכורדיים הבולטים הם אהמדה חאני (Ehmedê Xanî), מלאיה ז'אזירי (Malaye Jaziri) ופאקי טאיראן (Faqi Tayran).
דקדוק
הכורדית מבחינה בין שתי יחסות - היחסה הישירה (נומינטיבית) והיחסה העקיפה (כל השאר). בכורדית יש מבנה סמיכות המזכיר את מבנה הסמיכות בשפות השמיות. מבנה הסמיכות מסמן את הנסמך על ידי צורת יחסה מיוחדת ואת הסומך באמצעות היחסה העקיפה. התוצאה, מלבד מבנה סמיכות, היא חוסר סימון של מעמד תחבירי (על ידי אחת משתי היחסות העיקריות) של מבנה הסמיכות עצמו.
כורדית היא שפה ארגטיבית למחצה. מבעים בהם הפועל מצוי בגזע העבר מדגימים מערכת ארגטיבית, מבעים בהם הפועל מצוי בגזע ההווה מדגימים מערכת אקוזטיבית. כלומר - כל הפעלים העומדים מקיימים התאם (בגוף ומין) עם המשתתף היחיד במשפט. הפעלים היוצאים מובדלים זה מזה בהתאמה לגזע הפועל. בגזע ההווה הפועל מקיים התאם עם "עושה הפעולה" המופיע ביחסה הישירה, והמושא מופיע ביחסה העקיפה. בגזע העבר הפועל מקיים התאם עם המושא של גזע ההווה, המופיע ביחסה הישירה, ו"עושה הפעולה" מופיע ביחסה העקיפה.
גבול סין–רוסיה
המקטע המזרחי
מתוך שלושת מעברי הרכבת הפעילים, שניים קיימים כבר מאה שנה והוקמו במסגרת מיזם הבנייה המקורי של הרכבת הטרנס-סיבירית. מעבר הרכבת השלישי, ליד העיר הונצ'ון שבסין ומכלינו שברוסיה, פעל בין השנים 2000 – 2004, נסגר לכמה שנים ולאחר מכן נפתח שוב. עם השלמת בנייתו של גשר הרכבת שחוצה את נהר אמור, ליד הערים טונגג'יאנג שבסין וניז'נלנינסקוי שברוסיה, יפתח מעבר הרכבת הרביעי.
המקטע המערבי
ישנן הצעות לבנייתו של כביש ולהנחתו של צינור גז בין שתי המדינות שיחצו את הגבול במקטע זה.
דייוויד קרומהולץ
קריירה
בגיל 13 החל קרומהולץ את קריירת המשחק שלו כשהצטרף לחבריו לאודישן בבימת ברודוויי במחזה "שיחה עם אבא שלי", למרות שלא ציפה לקבל תפקיד נבחר לבסוף קרומהולץ לתפקיד משנה. בשנת 1993 הופיע ב"החיים עם מייקי" ו"החיים על פי משפחת אדמס" שם גילם את ג'ואל גליקר אהובה של וונדסדיי אדמס הצעירה. בשנה שלאחר מכן הופיע קרומהולץ בדמות האלף ברנרד בקומדיה "סנטה במשרה חלקית". בסוף שנות ה-90 השתתף קרומהולץ בדרמה של אנג לי "סופת קרח", בקומדיה "10 דברים שאני הכי שונאת אצלך", ובדרמה של בארי לוינסון "ליברטי הייטס".
ב-2001 הופיע קרומהולץ בקומדיית הפשע "המקסיקני", ב-2002 שיחק בהמשך לקומדיית חג המולד "סנטה במשרה מלאה 2". ב-2004 שיחק קרומהולץ בקומדיה הפרועה "הרולד וקומר משתוללים באמריקה", בסרט גילם קרומהולץ את גולדסטיין חברם היהודי של גיבורי הסרט הרולד וקומר, בנוסף הופיע קרומהולץ בתפקיד קטן בסרט "ריי" המבוסס על דמותו של הזמר ריי צ'ארלס.
בשנת 2005 נבחר קרומהולץ לשחק בתפקיד ראשי בסדרת הדרמה "מספ7ים", בסדרה מגלם קרומהולץ את דמותו של צ'ארלי אפס מתמטיקאי ויועץ של ארגון ה-FBI. באותה שנה שיחק קרומהולץ גם במערבון החלל המפורסם של ג'וס וידון "סרניטי", שם גילם את מר יקום הנמצא ביחסים טובים עם שאר צוות ספינת החלל "סרניטי".
היום הבין-לאומי לתמיכה בקורבנות עינויים
המועד צוין לראשונה בשנת 1998, וכיום כמעט 100 ארגונים בעשרות מדינות מציינים אותו. המועד מצוין בישראל על ידי הוועד הציבורי נגד עינויים בישראל.
חטיבת שגיא
היסטוריה
לאחר הקמתה צורף לחטיבה גדוד קרקל, גדוד חיל רגלים סדיר.
XML
הייצוג עצמו מתבצע תוך שימוש בתגיות (Tags) שמגדירות רכיבי מידע (Elements). בתוך רכיבי המידע ניתן לאחסן את המידע עצמו או רכיבים נוספים. דוגמאות לרכיבי מידע: מלבד צורה בסיסית זו, ניתן לציין ב-XML "תכונות" (Attributes) לכל תגית:
ה־XML שימושי כמעט בכל תחום של מחשבים. חשיבותו הגדולה ביותר היא בחיבורים בין מערכות שונות. לדוגמה: קיים תקן כיצד לייצג מידע על חולה והטיפולים שהוא עובר ("תיק חולה") באמצעות מסמך XML. כך יכולה המערכת של בית החולים לשלוח את המידע הזה לרופא המשפחה שיכול לקלוט לתוך מערכת המידע שלו את התרופות אותם קיבלו חוליו במהלך אשפוזם.
ניתן להגדיר את המבנה של קובץ XML על ידי שימוש בקובץ נוסף, שמגדיר באילו תגיות ניתן להשתמש, מה המבנה שלהן ואיזה מידע יכול להיות מאוחסן בכל אחת מהן. קובץ כזה יכול לתאר לדוגמה את המבנה של "תיק חולה". בעבר השתמשו בפורמט DTD כדי להגדיר את התחביר. כיום משתמשים בפורמט XSD (המכונה גם Schema), שבעצמו מנוסח ב־XML (לעומת DTD שיש לו תחביר נפרד).
ג'רמי מגווייר
ג'רמי מגווייר (באנגלית: Jeremy Maguire; נולד ב-10 באוגוסט 2011) הוא שחקן אמריקאי. מוכר בעיקר מגילום דמותו של ג'ו פריצ'ט בקומדיית המצבים של ABC "משפחה מודרנית" בשנים 2015–2020.
סילבסטר
היסטוריה
במהלך המאה ה-16 הוכרז 1 בינואר ברוב מדינות אירופה המערבית כתחילתה הרשמית של השנה החדשה, וזאת עוד לפני המעבר ללוח השנה הגרגוריאני בשנת 1622. רוסיה, שחגגה את תחילת השנה ב-1 בספטמבר, עברה לתאריך זה על פי הוראתו הישירה של פטר הגדול בשנת 1700, 218 שנה לפני אימוץ הלוח הגרגוריאני על ידם.
הרנסאנס של דיסני
בתקופה זו נכללים סרטי ההנפשה הבאים: בת הים הקטנה (1989), היפה והחיה (1991), אלאדין (1992), מלך האריות (1994), פוקהונטס (1995), הגיבן מנוטרדאם (1996), הרקולס (1997), מולאן (1998) וטרזן (1999). יש הכוללים ברשימה גם את הסרט ברנרד וביאנקה במבצע אוסטרליה מ-1990, אשר יצא בשנים אלה אף שהוא סרט המשך לסרט מ-1977, הרפתקאות ברנרד וביאנקה.
לאחר הרנסאנס
כיום, יוצרת החברה בראש ובראשונה סרטי אנימציה ממוחשבת. ב-1995 חברה חברת דיסני לחברת פיקסאר במטרה ליצור את "צעצוע של סיפור", סרט האנימציה הממוחשבת הראשון בהיסטוריה. כיום, רבים מסרטי פיקסאר צוברים הצלחות קופתיות ותשבחות דומות לאלו שהוציאה דיסני בתקופת הרנסאנס. בין סרטים אלו נמנים "מוצאים את נמו", "וול-E" ו"למעלה". ב-2005, "צ'יקן ליטל", שהיה לסרטה הראשון של דיסני שמורכב כולו מאנימציה ממוחשבת זכה להערכות מעורבות מצד המבקרים, למרות הצלחתו הקופתית. מצב דומה אירע יחד עם הוצאת סרט האנימציה הממוחשבת השני של דיסני, "לפגוש את הרובינסונים". ב-2006 רכשה דיסני את פיקסאר בסכום של כ-7.4 מיליארד דולר, וקידמה את מייסד החברה, ג'ון לאסיטר לפיקוח כל מיזמי האנימציה של דיסני. ב-2008, סרט האנימציה הממוחשבת הראשון שנעשה בחברה לאחר רכישת פיקסאר, "בולט", זכה לביקורות טובות והצלחה רבה.
חברת וילי וונקה
המותג החל את דרכו ב-1971, כאשר חברת הממתקים "Breaker Confections" משיקגו הורשתה להשתמש בשם "וילי וונקה" כאלמנט מסחרי לסרט וילי וונקה ומפעל השוקולד (גרסת הספר הקולנועית משנת 1971). בשנת 1980, חברת Breaker Confections שינתה את שמה ל-Willy Wonka Brands ("מותגי וילי וונקה"). שמונה שנים לאחר מכן, בשנת 1988, נקנתה החברה על ידי נסטלה. במרץ 2018 נמכר המותג לחברת פררו.
Ceylon (שפת תכנות)
טיפוסים (TYPE) בשפה
טיפוס המאוחד על ידי האופרטור | (או), כתוב, מאפשר למשתנה להיות יותר מסוג אחד. הדוגמה הבאה מציגה פונקציה של Ceylon שעשויה לקבל מספר שלם או מחרוזת למשתנה המאוחד input:  טיפוס חיתוך Intersection
(  הוא טיפוס ריק בסיסי), כל הנ"ל הופך בסופו של דבר ל   בלבד שכעת ניתן לבצע עליו את האופרטור + או כל אופרטור אחר המוגדר עבור   בלבד.
התפתחות שיא העולם במשחה ל-100 מטר גב
להלן רשימה של התפתחות שיא העולם מאז שיא העולם המוכר הראשון.
אודי ואביעד
ביוגרפיה
השניים השתתפו בפסטיגל 2008 עם השיר "תזרום", שזכה במקום השלישי, ובפסטיגל 2009 עם השיר "לקפוץ". בשנת 2010 החלו להגיש פינה בתוכנית של ערוץ הילדים, "המקום האמיתי" בשם "סבבבנט" (שבחופש הגדול נקראת "סבבה בקיץ"), שהפכה ל"סבבה בנט", תוכנית יומית, ב-2011. התוכנית שודרה במשך 3 עונות והגיעה לכ־90 פרקים.
ב-2010 השתתפו במחזה "101 כלבים דלמטים"
בדצמבר 2014 הופיעו בפעם הרביעית בפסטיגל "משחקי הפסטיגל" עם השיר "המופע הגדול". כמו כן השתתפו במקביל בתוכנית הרשת "פאקה פאקה" ששודרה באתר "וואלה".
קמפבל
אחר:
סכר באיחטאן
ייצור החשמל
המתקן יפיק כוח על ידי שימוש ב-16 טורבינות, כל אחת עם כוח ייצור של ג'יגה וואט אחת, ובסך הכל 16 ג'יגה וואט. תחנה זו היא תחנת הכוח ההידרואלקטרית השנייה בגודלה בעולם, לאחר סכר שלושת הערוצים.
מריה יוזפה, נסיכת סקסוניה (1867–1944)
ביוגרפיה
ב-2 באוקטובר 1866 התחתנה מריה יוזפה עם אוטו פרנץ, ארכידוכס אוסטריה, אחיינו של פרנץ יוזף, קיסר אוסטריה. על אף בגידותיו הרבות של בעלה, אדיקותה הדתית של מריה יוזפה, היא הגורם שסייע לה בנישואיה, ועזר לה להרחיק את שני ילדיה מהשפעתו הרעה של אביהם. בסופו של דבר פיתחה מריה יוזפה רומן עם השחקן אוטו טרסטלר, שאותו הכיר לה הקיסר פרנץ יוזף שריחם עליה בגלל יחסיה עם בעלה. בשנת 1906 מת בעלה אוטו פרנץ, ארכידוכס אוסטריה, ולאחר מותו ניתקה את קשריה עם טרסטלר, משום שחשה שזו לא התנהגות הולמת לאלמנה.
אלכסנדר קופרין (צייר)
קריירה
בשנת 1908 נחשף קופרין לסגנונות החדשים של הציור הצרפתי באוספים הפרטיים של פטרוני מוסקבה. עד 1910, הוא נשר מבית הספר כדי להיות אחד מהחברים המייסדים של קבוצת האומנים נסיך יהלום. תערוכת הפתיחה של האגודה הייתה אירוע בינלאומי נפיץ של ציור האוונגרד של התקופה, כלל יצירות של האמנים הצרפתים אנרי לה פוקונייה, וסילי קנדינסקי, ודור חדש של ציירים צעירים רוסים שהסתייגו מהאסכולות ישנות.
יוסי ימפל
יוסי ימפל (נולד ב-1951) הוא מלחין, כותב דרמה, עורך רדיו, עוסק באלתור מוזיקלי, הדרכת הרכבים קוליים ותזמורתיים בדגש על העצמת המשמעות ואיש חינוך.
דולפינן אנקולי
מאפיינים
אורכו של דולפין זה עד 2.6 מטר ומשקלו 230 ק"ג. הוא בעל לסת דמוית מקור ומזכיר במראהו את הדולפינן המצוי אך קטן יותר. הוא התגלה רק ב-1833 כשנחשב לדולפינן מצוי עד אז. צבעו אפור והבטן אפורה בהירה עד לבנה עם כתמים אפורים.
לא ברור מה מצב השימור שלו. הרבה נתונים עליו כלולים יחד עם הדולפינן המצוי, מה שמקשה על המחקר העצמאי שלו.
ערביי ארץ ישראל במלחמת העצמאות
הרקע למלחמה
הנהגת היישוב והתנועה הציונית קיבלו את תוכנית החלוקה ואף פעלו נמרצות לאישורה באו"ם, זאת על אף הסתייגויות ממנה (שבאו בעיקר מהתנועה הרוויזיוניסטית). הערבים בארץ ומדינות ערב דחו אותה מכול וכול, ושללו את הלגיטימיות של האו"ם להכריע בשאלת פלשתינה-ארץ-ישראל. כמו כן, הם דחו את הרעיון כי פליטי השואה היהודים ייושבו מחדש בארץ, בטענה כי מדובר בבעיה פנימית של אומות אירופה, שיש לפותרה על אדמת אירופה ולא באמצעות הגירתם לארץ. העובדה ששתי מעצמות העל של העולם שאחרי מלחמת העולם השנייה: ארצות הברית וברית המועצות תמכו בחלוקה והקמת המדינה היהודית על כ-55% משטחה של פלשתינה הייתה הסיבה שההחלטה נתקבלה. כמו כן, העובדה כי ההנהגה הפלסטינית בראשות אמין אל-חוסייני תמכה במהלך מלחמת העולם השנייה בגרמניה הנאצית, וכן החרם שהטילה על ועדת האו"ם שניסחה את תוכנית החלוקה, הקשו על הערבים בארץ להציג את טיעוניהם במוסדות הבינלאומיים.
תחילת המלחמה
בדצמבר 1947 ובינואר 1948 הוקמו בערים ובכפרים הערביים "ועדות לאומיות" קואליציוניות, כמו אלו שהוקמו באירועי 1936.
האירועים נמשכו והפכו למלחמה רבתי, כשלעזרת ערביי הארץ הוקם צבא ההצלה של פאוזי אל קאוקג'י.
לאחר קום המדינה
קרבות מלחמת העצמאות נמשכו ואף הוחרפו עם פלישת צבאות מדינות ערב השכנות לתוך שטח המנדט לשעבר. בשלב זה כבר נמלטו מבתיהם או גורשו ערבים רבים שחיו בשטח המנדט. ככל שנמשכה המלחמה עלה מספרם. הפליטים התרכזו סביב העיר עזה, סביב הערים של מה שעתיד להיות הגדה המערבית וכן בירדן, בסוריה ובלבנון.
יש הטוענים, כי ערבים רבים עזבו את בתיהם בעקבות קריאות של מנהיגי מדינות ערב והוועד הערבי העליון, שהבטיחו להם שיחזרו לבתיהם מיד אחרי שארצות ערב יתקיפו את ישראל וינצחו במלחמה. לא ברור עד כמה השפיעו קריאות כאלה על הערבים בארץ בזמן המלחמה, אולם נראה שחלק גדול מהם אמנם חשבו שמוטב להם להימלט ולהגן על חייהם, כיוון שממילא יוכלו לחזור לבתיהם בחסות צבאות ערב.
המתווך: ראלף באנץ' והסכסוך הערבי-ישראלי 1949-1947
המתווך: ראלף באנץ' והסכסוך הערבי-ישראלי 1947–1949 הוא ספר עיון שנכתב בידי החוקר אלעד בן-דרור ויצא לאור בשנת 2012 בהוצאת מכון בן-גוריון. בשנת 2016 יצא הספר לאור באנגלית בשם "Ralph Bunche and the Arab-Israeli Conflict: Mediation and the UN 1947–1949". הספר עוסק בפועלו של ראלף באנץ' בשנים 1947–1949 בניסיונות האו"ם בפתרון הסכסוך היהודי-ערבי על ארץ ישראל.
קונסטנטין קריז'יצקי
ביוגרפיה
הוא נולד במשפחה ממוצא אוקראיני-פולני. אביו היה סוחר. לאחר שסיים את לימודיו היסודיים, הוא למד בבית הספר לציור שהופעל על ידי מיקולה מורשקו. בשנת 1877, הוא נכנס לאקדמיה הקיסרית לאמנויות של סנט פטרבורג, שם למד אצל מיכאיל קלודט. הוא סיים את הקורסים שלו ב-1884, וקיבל את התואר "אמן מהשורה הראשונה" ומדליית זהב על ציורו "האלונים".[2] בשנים 1884 עד 1906 לימד רישום ב"מכון ניקולייבסקי" בגצ'ינה.
ב-1910 הוא הואשם בפלגייטיות על ידי העיתונות, משום שאחד מציוריו היה דומה ליצירה של יעקב ברובר (1864–1941). ככל הנראה, הדמיון נבע מתצלום שצולם ביער ביאלוביה, ששימש מאוחר יותר כמודל על ידי שני האמנים, וכלל עץ יחיד ומיוחד. כאשר הצביע על כך, מבקריו הכריזו ששימוש בתצלום לציור הוא סוג של "רמאות".
איגוד השוטרים היידים
תקציר העלילה
הסיפור מתרחש בעיר סיטקה אשר באלסקה, בעולם שבו ארצות הברית איפשרה ליהודים להתיישב בשטחי אלסקה בשנת 1940 בהתאם לתוכנית אלסקה ומדינת ישראל הצעירה הובסה במלחמת העצמאות. הבלש מאייר לנדסמן חוקר פרשיית רצח סבוכה שתשפיע על כל יהודי אלסקה.
מוצא ביתא ישראל
מוצא העדה על פי המסורת
במאה ה-16 כתב רבי ישראל מפירושא כי מוצאם של ביתא ישראל הוא מארבעה שבטים: שמעון, יששכר ועוד שניים שכנים לנוצרים. רבי משה באסולה כתב שחלק מיהודי העדה הם מתקופת בית ראשון וחלק מתקופת בית שני. הרב מנשה בן ישראל כתב שמוצאם מעשרת השבטים אך לא פירט. הרב ש"י רמפורט העלה את ההשערה כי מקור העדה הוא מיהודים שישבו בחצי האי ערב ובתימן והיגרו לאתיופיה. כמו כן הוא העלה השערה נוספת שלפיה הדת היהודית הייתה נפוצה בקיסרות אקסום לפני קבלת הנצרות ב-325.
הנביאים ישעיהו וצפניה
כאן מפרט ישעיהו מספר כיווני הגליה: בנוסף מנבא ישעיהו על יהודים שחיו מעבר לנהרי כוש, משמע דרומית לכוש:
M60 פטון
M60
הטנק היה דומה חיצונית ל-M48, וירש ממנו את צריחון המפקד. המנוע היה דומה למדי, וכך גם תיבת ההילוכים. התובה הייתה שונה מעט מבחינת הזווית בקדמת הטנק, אך פרט לכך דומה מאוד. הצריח היה גם הוא דומה מאוד. למעשה ההבדל העיקרי היחיד יחסית עם ה-M48 היה תותח ה-105 מילימטר. הכנסת גרסה זו לשירות ב-1960 הייתה חפוזה, לפני שהיווה שיפור משמעותי על קודמו, ולכן ב-1963 הופיעה הגרסה הבאה.
ארנסט תלמאן (אי)
היסטוריה
עם זאת, לאחר נפילת חומת ברלין ואיחוד גרמניה מחדש, האי נשכח לחלוטין. הוא אינו מוזכר באף אחד מהמסמכים הרבים העוסקים באיחוד גרמניה ומעמדו נותר לא ברור. ב-1998 פגע באי הוריקן מיץ' שהרס את הפסל של תלמאן. רק ב-2001 נזכרו כמה עיתונאים גרמנים באי, ובמאמר שהתפרסם באתר האינטרנט הגרמני "Thema 1", נטען כי האי שייך לגרמניה המודרנית. עורכי האתר אף הקימו אתר נוסף שבו היו אמורים להימכר חלקים מהאי במכירה פומבית.
מרינוס משכם
חייו
מרינוס הגיע לאתונה בתקופה שבה, למעט פרוקלוס, היה מחסור גדול של גברים בולטים באקדמיה האפלטונית. מסיבה זו הוא הצליח להגיע לראשות האקדמיה (סכולארכס ) עם מותו של פרוקלוס בשנת 485. בתקופה זו מורי הדת היוונית הישנה סבלו מרדיפות בידי הנוצרים ומרינוס נאלץ לחפש מקלט באפידאורוס. הוא מת בסביבות שנת 500, אולי באתונה.
פרנו
מלחמת העולם השנייה
הגרמנים שהתגוררו בפרנו, נאלצו לעזוב את העיר ולהגר לגרמניה במחצית השנייה של 1939 כחלק מהסכם ריבנטרופ–מולוטוב, שנחתם בין גרמניה הנאצית לבין ברית המועצות ערב מלחמת העולם השנייה. לפי הסכם זה עתידות היו אסטוניה, לטביה וליטא להפוך בעל-כורחן לחלק מברית המועצות. ביוני 1940 פלש הצבא האדום לאסטוניה ובאוגוסט צורפה הרפובליקה הסובייטית האסטונית לברית המועצות. הסובייטים הלאימו את מתקני הנופש וסגרו את הנמל בפרנו לכלי שיט זרים.
הקהילה היהודית
בשנת 1859 גרו בעיר כבר כ-10 משפחות של חיילים יהודים ונפתחו בית-תפילה ובית עלמין יהודי. ב-1872 גרו בעיר 57 משפחות של יהודים (11 משפחות של חיילים ו-46 משפחות של בעלי מלאכה). באותה שנה הגיע לעיר רב ובשנת 1873 נתקבל האישור להקמתו של בית כנסת.
כלכלה, תחבורה ותשתיות
העיר מחוברת בקווי אוטובוסים לערים טאלין, ריגה, וילנה וברלין. 23 קווי אוטובוסים משרתים את התושבים בתוך הגבולות המוניציפליים של העיר. כמו כן יש בפרנו מרינה וגם שדה תעופה קטן, המשרת כ-5,000 איש מדי שנה.
הפריצה ההמונית לחשבונות iCloud של ידוענים (2014)
גנבת התמונות
התמונות הוחלפו בין משתמשים שונים באינטרנט במשך מספר שבועות לפני שהופצו באופן המוני ב-31 באוגוסט. העיתון הבריטי דיילי מייל ציטט משתמשים מסוימים במערכת הפורומים 4chan ו-Deadspin אשר הצהירו בעבר כי ישנה רשת מחתרתית לסחר בתמונות עירום של ידועניות אשר פעלה במשך מספר חודשים בטרם ההפצה ההמונית של התמונות ב-31 באוגוסט.
ההדלפות
ב-26 בספטמבר 2014 בוצעה ההדלפה השלישית של תצלומים שנגנבו במסגרת הפריצה ההמונית לחשבונות iCloud של ידוענים. הקורבנות של הדלפה זו כללו בין היתר את הדוגמנית קארה דלווין, השחקנית אנה קנדריק, ושל שחקנית כדורעף החופים מיסטי מיי-טרינור.
ב-3 באוקטובר 2014 בוצעה ההדלפה הרביעית של תצלומים שנגנבו במסגרת הפריצה ההמונית לחשבונות iCloud של ידוענים. הקורבנות של הדלפה זו כללו את הדוגמנית ארין הת'רטון, השחקניות וינונה ריידר, אנלין מק'קורד וזואי קאזאן, הזמרת אינגריד מייקלסון, וכוכב הריאליטי ניק הוגאן, בנו של המתאבק האלק הוגאן.
תלמוד ישראלי
היסטוריה
מיזם "תלמוד ישראלי" שואף להנגיש את התלמוד לעולמם של הילדים, לחבב עליהם את דף הגמרא, ולהרגילם ללימוד מסודר ושיטתי של הדף היומי. הארגון מעודד הקמת מוקדי לימוד משותף להורים וילדים והוא רואה בלימוד המשותף במסגרת המשפחתית והקהילתית כלי לחיזוק התא המשפחתי והקהילה והעצמת הקשר לתרבות ולמורשת ישראל.
בעקבות רצח שלושת הנערים, בשנת 2015 ערך "תלמוד ישראלי" מבצע לימוד משותף של הורים וילדים לזכרם. למבצע היו שותפים שלוש משפחות הנרצחים, המינהל לחינוך דתי במשרד החינוך ובני עקיבא.
ליטא באירוויזיון
היסטוריה
שנותיה הראשונות של ליטא בתחרות לא נחלו הצלחה: ב-1994, כאשר עשתה את הופעת הבכורה בתחרות, הדבר לא נחל הצלחה והיא סיימה את גמר התחרות במקום האחרון עם אפס נקודות, מה שהוביל להחלטה לפרוש לאלתר מהתחרות. אולם, התחרות ב-1994 הייתה הפעם היחידה בה סיימה את גמר התחרות במקום האחרון.
הישגים
הישגה הטוב ביותר של בשלב חצי-הגמר הוא המקום השלישי, אותו השיגה ב-2012 כאשר דוני מונטל הופיע עם השיר "Love Is Blind". אולם, השיר סיים במקום ה-14 עם שבעים נקודות בשלב הגמר.
איקונין
בנצרות, איקונין (ביוונית: Εικων, "דמות") הוא ייצוג אמנותי של סמל או של דבר מה קדוש או אלוהי, כגון קדושים. איקונין יכול להיות ציור, תבליט, פסל, או פסיפס.
איקונוס
היסטוריה
פיתוח הלוויין החל כפרויקט של תאגיד לוקהיד קורפוריישן במטרה למסחר את הטכנולוגיה של לווייני הצילום הצבאיים שפיתחה למטרות אזרחיות. שם הפרויקט בתחילתו היה (Commercial Remote Sensing System (CRSS. באפריל 1994 לוקהיד קיבלה את אחד הרישיונות הראשונים ממחלקת המסחר של ארצות הברית לשיווק צילומי לוויין מסחריים ברזולוציה גבוהה.
מארה (נהר)
מקורות המים
גובה הנהר נע בין 2,932 מטרים במקורותיו במתלול מאו לשפך באגם ויקטוריה בגובה 1,134 מטרים. כמות המשקעים משתנה במקביל לשינוי בגובה. מרבית הגשמים יורדים במתלול מאו, שכמות המשקעים השנתית בו נעה בין 1,000 ל-1,750 מילימטרים. ערבות הדשא מקבלות בממוצע בין 900 ל-1,000 מילימטרים גשם והאזורים סביב אגם ויקטוריה רק בין 700 ל-850 מילימטרים גשם. מעבר לשונות של כמות הגשמים בין האזורים קיים גם שוני בתקופות שבהן יורדים גשמים, כלומר האזורים מקבלים כמויות משתנות של גשמים במהלך השנה. קיימות שתי עונות גשומות בשנה. התקופה הארוכה יותר היא מאמצע מרץ ועד יוני כששיא הגשמים באפריל, ותקופת גשם נוספת קצרה יותר מתחוללת בין ספטמבר לדצמבר.
איקונוס
היסטוריה
IKONOS-2 נבנה במקביל וכתאום זהה ל-IKONOS-1. השלמת בנייתו הייתה צפויה ליולי 1999 ושיגורו בינואר 2000. בתגובה לאובדן IKONOS-1, שמו שונה ל-IKONOS בלבד והבנייה שלו הואצה. הוא שוגר ב-24 בספטמבר 1999, והחל לספק תמונות החל מה-1 בינואר 2000.
אני יריתי באנדי וורהול
עלילה
עכשיו שאבד חינה, גם באירועים ציבוריים קהל המזדנבים של וורהול וחבריו מפנים לסולאנס כתף קרה. ייאושה של סולאנס גובר וגובר, וגם מצבה הכלכלי נואש. היא עומדת יומיום בפינות רחובות ניו יורק ומנסה למכור את המניפסט שלה, אך אף אחד לא לוקח אותה ברצינות. בלית ברירה, היא פונה לעבודת מין לכלכלתה, ולפעמים גם גונבת מלקוחותיה. מצבה הנפשי מתדרדר, ובאקט נואש אחרון, היא מחליטה להרוג את וורהול, ויורה בו. הסרט קופץ קדימה, ומראה שאת שארית חייו וורהול חי בפחד כתוצאה מהירי, וכן שהספר ה"פורנוגרפי" שכתבה סולאנס היה בעצם מניפסט החלאה, אשר היה לקלסיקה פמיניסטית.
יחידת נחשון (חיל המודיעין)
היסטוריה
במלחמת שלום הגליל מזל"טים של היחידה ביצעו עשרות גיחות מעל לבנון, המשימה הידועה ביותר היא השתתפות במבצע ערצב 19. באותה תקופה גם חיל האוויר התחיל להפעיל מזל"טים בטייסת 200 כמו בחיל המודיעין, בעוד שעד סביבות 1978-9, חיל האוויר הפעיל בעיקר מב"טים בלבד. בשנת 1994 נכנס לשירות ביחידה מטוס הסרצ'ר-1 של התעשייה האווירית, שהוחלף בהמשך על ידי גרסה מתקדמת יותר, הסרצ'ר-2.
שרלוטה, נסיכת שאומבורג-ליפה
ביוגרפיה
ב-8 באפריל 1886 התחתנה שרלוטה עם וילהלם, נסיך הכתר של וירטמברג, בנישואין שנועדו להעמדת יורש זכר לווילהלם, אולם לא נולדו להם ילדים. בני הזוג התגוררו בתחילה בלודוויגסבורג ובשטוטגרט, אולם לאחר מכן עברו להתגורר בפרידריכסהאפן, ובחלק מהזמן התגוררו בטירת הציד בבבנהאוזן.
בשנת 1921 מת בעלה וילהלם השני, מלך וירטמברג, ולאחר מכן התגוררה שרלוטה שנשאה בתואר "דוכסית וירטמברג" בבדידות עד מותה. בשנת 1944 נפגעה שרלוטה משבץ, ונאלצה להשתמש בכיסא גלגלים. ב-16 ביולי 1946 מתה שרלוטה בבבנהאוזן, ובעת מותה הייתה המלכה הגרמנית האחרונה שהייתה בחיים.
אנטופול
גאוגרפיה
האזור הוא אזור שפלה שבאדמתו יערות ושטחי חקלאות רבים ורובו אגמים וביצות.
עד סוף מלחמת העולם הראשונה
במאה ה-17 אנטופול הייתה עיירה פרטית במחוז בריסק, וכך נשארה עד ראשית המאה ה-20. בתחילת המאה ה-18 אנטופול הייתה בבעלות האצילה אנטונינה זאמויסקה והעיירה נקראה על שמה. בשנת 1604 עברה אנטופול לבעלותם של האצילים ממשפחת זאמויסקי.
ב-1897 מנתה אנטופול 3,876 נפשות שמתוכם 3,176 היו יהודים (81% בקירוב).
ב-1840 הושלמה תעלת המים המלכותית (kana kroleswski), שהייתה קרובה לאנטופול ועברה בהורודץ, מהיישובים הקרובים לאנטופול.
ב-1880 נסללה מסילת הרכבת פינסק-ז'אבינקה ובאנטופול הוקמה אחת התחנות. בשנים 1910-1908 נסלל כביש להורודץ ואנטופול חוברה לרשת הכלל-ארצית של תעלות המים והנהרות.
הקהילה היהודית
בין הרבנים שכיהנו ברבנות אנטופול היו רבנים חשובים בדורם ואף מגדולי הדור כמו הרב שמואל מקרלין שהיה הראשון שידוע שכיהן כרב העיירה ונשא במשרה במשך 20–25 שנים שלאחריהן נבחר לרבה הראשון של קרלין לאחר שנפרדה מפינסק, הרב משה צבי רבינוביץ' שהיה רבה השני של אנטופול וכיהן בתפקיד במשך 44 שנים, הרב פנחס מיכאל גרויסלייט שכיהן כראב"ד אנטופול במשך למעלה מ-26 שנים, והרב יוסף דוד שחור שנשא בתפקיד רב העיירה במשך כ-8.5 שנים מפטירת הרב גרויסלייט ועד שעבר לכהן כרבה של סמיאטיץ' בכ"ט באלול תרנ"ט (ערב ראש השנה תר"ס). בתרס"ג בעקבות מחלוקת מסוימת נבחרו שני רבנים לעיירה, הרב משה ברמן, חתן נכדת הרב גרויסלייט, שכיהן כ-19 שנים כראב"ד אנטופול עד יציאתו לארצות הברית בתרפ"א, והרב צבי הירש רבינוביץ' שנפטר בזמן מלחמת העולם הראשונה. רבנים חשובים נוספים שכיהנו מספר שנים ברבנות העיירה היו הרב חיים שלמה זלמן ברסלוי/ברסלר שנשא בתפקיד בשנתיים שלפני כהונתו של הרב גרויסלייט ואחריהן כיהן כראב"ד מיר וראש הישיבה שם, והרב משה סולובייצ'יק שהיה רבה של העיירה במשך מספר שנים לאחר צאתו של הרב ברמן לארצות הברית ועזב לאחר כמה שנים כדי להיות רב בית המדרש לרבנים "תחכמוני" בוורשה של המזרחי ומתרפ"ט ראש ישיבת רבי יצחק אלחנן שבמסגרת ישיבה-אוניברסיטה. הרב האחרון של העיירה שנספה בשואה עם הקהילה היה הרב יצחק אהרן וולקין שהיה בנו של הרב אהרן וולקין מפינסק וחתנו של הרב משה וולפסון שהיה רבה הקודם של העיירה לאחר הרב משה סולובייצ'יק עד פטירתו בתרפ"ט. הרב וולפסון היה גם בנו של הרב יחיאל מיכל וולפסון שהיה רב מפורסם מאוד בדורו וחתנו של הרב חיים שלמה זלמן שהיה רבה של אנטופול לפני הרב גרויסלייט. הרב וולקין הספיק להיות רב העיירה במשך כ-11 שנים מתר"ץ עד פלישת הגרמנים לעיירה. הרב מרדכי רוזנבלט מאושמינה שנולד באנטופול וחי בה עד גיל 33 וב-6 שנותיו האחרונות בעיירה כיהן כדיין, התפרסם בהמשך כאחד מגדולי הרבנים בזמנו.
מת על מטאל
מת על מטאל היא תוכנית רדיו ורשת העוסקת במוזיקת המטאל על שלל תתי סגנונותיה. התוכנית משודרת במתכונת שבועית במוצ"ש בתחנת הרדיו הבינתחומי (106.2FM) בשעה 23:00, ובמקביל בתחנת הרדיו האינטרנטית "רדיו הקצה". כמו כן, התוכנית משודרת כפודקאסט באתר "מת על מטאל" הרשמי. החל מסוף שנת 2018 התוכנית החלה את שידוריה גם באפליקציית ספוטיפיי. התוכנית מופקת ומוגשת על ידי האחים ניב וליאור פלג מאז שנת 2007, וכוללת מוזיקה בסגנון מטאל לסוגיו, סקירת הסצנה המקומית והעולמית וכן קטעים הומוריסטיים, חלקם קיצוניים. שם התוכנית הוא משחק מילים בו המילה האנגלית "מטאל" נשמעת דומה מאוד לצירוף מילים בסלנג בעברית "מת על" במשמעות של "אוהב מאוד".
הבטחת איכות
הגדרה
מרבים לבלבל בין המושג "הבטחת איכות" לבין המושג "ביקורת איכות", אך לאמיתו של דבר אין מדובר בביטויים נרדפים: בעוד שהבטחת האיכות (מלשון "להבטיח") מטפלת בתהליכי העבודה במהלך מחזור החיים של המוצר והיא בעלת אופי מניעתי; ביקורת - או בקרת - איכות, עוסקת בבדיקת תוצרי התהליכים והתאמתם לקריטריונים שנקבעו מראש, והיא מתבצעת בדיעבד.
היסטוריה
בשנת 1975 יצא מכון התקנים הבריטי, BSI, עם תקן איכות משלו. לאחר שהתקן הורץ במשך שנים אחדות הוא אומץ על ידי מכון התקנים הבין-לאומי ISO שהוציא אותו בשנת 1987, לאחר עיבוד על ידי צוות רב-לאומי, כגרסה הראשונה של ISO-9000.
SpaceIL
ב־11 באפריל 2019 כשעה לאחר שבראשית התרסקה, הודיעה Google Lunar X PRIZE בטוויטר כי בכוונתה להעניק פרס של מיליון דולר לצוות SpaceIL על ההישג שלהם כקבוצה פרטית להבאת הגשושית למסלול סביב הירח.
מובילי העמותה
יריב בש הוא בוגר הנדסת אלקטרוניקה ומחשבים מאוניברסיטת תל אביב וכיום מנכ"ל חברת פלייטרקס (Flytrex); כפיר דמרי, מרצה לתקשורת מחשבים במכללה למינהל; ויהונתן ויינטראוב, מהנדס מערכות לוויינים בתעשייה האווירית וכיום דוקטורנט לביופיזיקה באוניברסיטת סטנפורד.
ביוני 2023 הודיעו מוריס קאהן ופטריק דרהי כי עצרו את תרומותיהם למיזם. הצעד עלול להוביל לסגירת המיזם.
קאלי (לינוקס)
קאלי (באנגלית: Kali, נפוצה בצירוף קאלי לינוקס) היא הפצת גנו/לינוקס, נגזרת של דביאן, המיועדת לזיהוי פלילי דיגיטלי ולבדיקות חדירות ופופולרית בעיקר בקרב האקרים. היא מתוחזקת וממומנת על ידי חברת "אופנסיב סקיוריטי".
ראגנוולד, מלך שוודיה
ראגנוולד קנפהוודה (בשוודית: Ragnvald Knaphövde) היה מלך שוודיה באמצע שנות העשרים של המאה ה-12. כינויו Knaphövde מיוחס לכד לשתייה בגודל של ראש אדם או שמשמעותו "ראש עגול" בהתייחס לטיפשותו. ראגנוולד מוזכר ב"חוק של וסטרייטלנד" (Västgötalagen) כיורשו של אינגה הצעיר.
מלוכתו
הכרוניקן הדני, סקסו גרמטיקוס, הסביר מאוחר יותר שבחירתו של מגנוס ורציחתו של ראגנוולד היה חלק מתוכניתם של הגותים לתבוע שלא כדין מידי השוודים את הזכות לבחור את המלך:
נאמנות לקוחות
איך זה עובד?
את הלקוחות שענו על הסקר מחלקים לשלוש קבוצות:
סקוטלנד יארד
אזכורים בתרבות ובספרות
בסדרת ספרי שרלוק הולמס, מאת ארתור קונן דוייל, נעזר הולמס בידידו המפקח לסטרד מה"סקוטלנד יארד".
בסדרת ספרי הרקול פוארו, מאת אגטה קריסטי, נעזר פוארו בידידו המפקח ג'אפ מה"סקוטלנד יארד". ואידך זיל גמור.
ברווא נורי
קריירת מועדונים
בדצמבר חתם באסטרסונד. נורי היה שותף להעפלה של הקבוצה לליגת העל השוודית בעונת, לזכייה שלה בגביע השוודי בעונת ולהעפלה לשלב הבתים של הליגה האירופית בעונת 2017/2018 אחרי ניצחונות על גלאטסראיי, פולה אש ופאוק סלוניקי. בשנת אף מונה לקפטן הקבוצה.
תהליך הפיך (תרמודינמיקה)
תהליכים תרמודינמיים יכולים להיעשות בשתי דרכים: באופן הפיך או בלתי הפיך. הפיכות פירושה שהתהליך מתרחש ברציפות ונמצא כל העת בשיווי משקל. למשל, במערכת המורכבת מגליל המכיל גז אידיאלי ובוכנה החופשית לנוע ימינה/שמאלה, הפיכות משמעותה שלחץ הגז בתוך הבוכנה שווה ללחץ החיצוני המופעל על הבוכנה בכל רגע נתון, והשינויים בלחץ הגז בגליל מספיקים לעקוב אחר השינויים האינפיניטסימליים בלחץ החיצוני המופעל על הבוכנה. ביצוע התהליך באופן בלתי הפיך פירושו הפחתת/הגדלת הלחץ של הגז באמצעות הכנסת שינויים סופיים (לא אינפיניטסימליים) בלחץ החיצוני המופעל; בדרך זו, המערכת אינה יכולה לעקוב במדויק אחר השינויים החיצוניים בלחץ, והבוכנה מגיבה בתנודתיות יתר.
מספנת אינגלס
במספנה נבנו גם שלושת ספינות הטילים סער 5 עבור חיל הים הישראלי.
קימיקו באומן
עבודתה המדעית
עבודתה המדעית של באומן התמקדה בתחום הסטטיסטי של אמידה, ובעיקר באמידת נראות מרבית. ביחד עם ל. ר. שנטון היא פיתחה נוסחאות לאמידה של מומנטים גבוהים של אומדי נראות מרבית, וכן לאמידת אחוזונים של התפלגויות פירסון. כן פיתחה אלגוריתמים לחישוב סדרות מתבדרות. במהלך הקריירה שלה פרסמה באומן 156 מאמרים מדעיים, שלושה ספרים, וכן שמונה פרקים בספרים.
טייסת 161
סגירת הטייסת
בשנת 2005 נסגרה הטייסת ומסוקיה פוזרו בין טייסת 160, טייסת 115 ובית הספר לטיסה.
ליגת העל הארגנטינאית
טורניר ארוך חד שנתי (2015) וטורניר מעבר נוסף (2016)
בשנת 2015 שיחקו 30 קבוצות בטורניר שנתי מפברואר ועד נובמבר. הטורניר היה בן סיבוב אחד: כל קבוצה שיחקה 29 משחקים מול שאר קבוצות הליגה ומשחק נוסף מול ה"קלאסיקו" שלה במחזור קלאסיקוס (ריבר פלייט נגד בוקה ג'וניורס, אינדפנדיינטה נגד ראסינג קלוב וכן הלאה, כאשר לקבוצות שאין להן יריבה היסטורית בליגה נקבע "קלאסיקו" על פי שיקולים גאוגרפיים ואחרים).
הליגה בעקבות מגפת הקורונה (2020- )
בעונת 2020/2021 לא התקיימה בארגנטינה ליגה רשמית. במקום זאת, אורגנו שני טורנירי גביע הליגה הארגנטינאית (Copa de la Liga Profesional). הטורניר הראשון, בהשתתפות 24 קבוצות, החל באוקטובר 2020 והסתיים במשחק גמר שהתקיים בינואר 2021; והטורניר השני, בהשתתפותן של 26 קבוצות, החל בפברואר 2021 והסתיים במשחק גמר שהתקיים בתחילת יוני 2021.
טבלת הירידה
החל מטורניר 2016/17, שבו שיחקו 30 קבוצות בליגה, ירדו ארבע האחרונות בטבלת הממוצעים, ומליגת המשנה עלו שתי קבוצות בלבד, במטרה לצמצם את מספר הקבוצות בליגה. כך, בעונת 2019/20 שיחקו בליגה 24 קבוצות, ובסופה מספר הקבוצות היה אמור להצטמצם ל-22.
מועדונים ארגנטינאים בטורנירים בינלאומיים
הליברטדורס נחשב לטורניר המוביל בדרום אמריקה, כאשר מבחינת הקבוצות הארגנטינאיות בו, אינדפנדיינטה מובילה את הקבוצות עם 7 תארים, אחריה בוקה ג'וניורס עם 6, אסטודיאנטס וריבר פלייט עם 4, וארחנטינוס ג'וניורס, ולס סרספילד, ראסינג קלוב וסן לורנסו עם תואר אחד כל אחת. הקבוצות הארגנטינאיות מובילות במספר הזכיות הכולל עם 25. גם בגביע סודאמריקנה הקבוצות הארגנטינאיות מובילות עם 8 זכיות ב-17 טורנירים.
אליפויות וסגנויות (עידן מקצועני)
פירוש אותיות באנגלית:
יוהנס רויכלין
רויכלין ידוע גם בשל הטקסט שכתב "המלצות האם להחרים להשמיד ולשרוף את כל ספרי היהודים", בשנת 1510, לבקשת הקיסר הרומי הקדוש. היה זה בעיצומו של קרב פנים נוצרי שניטש סביב השאלה - האם לשרוף את כל הספרים היהודיים. טקסט זה מהווה ציון דרך בהיסטוריה של יחסי יהודים נוצרים, במסגרתו הגן המלומד הנוצרי על זכות היהודים לשמור על ספריהם ולגור בקרבת נוצרים. באותה העת מצוי היה רויכלין עצמו, בשל הגנתו על היהודים, בעיצומה של מערכה אישית וציבורית. זאת במסגרת מה שמכונה "מלחמת הספרים", שהתנהלה מול המלומד יוהנס פפרקורן, במהלכה רויכלין אף עמד למשפט אינקווזיטורי.
נעורים ולימודים
בשנת 1477, לאחר שהוענק לו תואר מגיסטר ארטיום, התחיל בפעילותו האקדמית.
לימודי העברית - ההבראיזם בגישתו של רויכלין
הקבלה לפי רויכלין, הייתה הכלי המדעי באמצעותו האדם יכול היה להבחין באל ולתקשר עם רוחו. עניינו של רויכלין בקבלה נבע מהמלומד פיקו דלה מירנדולה, אותו פגש באיטליה ב-1490 וכן ממורהו היהודי יעקב בן יחיאל לואנס, כשהקבלה ליוותה את רויכלין לאורך כל חייו. התופעה של הקבלה הנוצרית והתעניינותם של מלומדים נוצרים בקבלה היהודית היא תופעה נדירה, יחידה במינה, בה זרם דתי מרכזי אחד הכריז על כתבי קודש של דת אחרת כמשמעותיים בעבור דתו שלו. הקבלה הנוצרית הציגה הכרה נוצרית בקדושתה (הנוצרית) של התורה שבעל פה, היהודית. פיקו, כמייסד תנועה זו בעת החדשה המוקדמת, לצד רויכלין וממשיכיהם, קבעו כי לא ניתן להיות נוצרי אדוק, מאמין ורוחני, ללא הכתבים הדתיים היהודים - הפוסט מקראיים. בדומה למקובלים יהודים בתקופת הרנסאנס, רויכלין פעל מתוך תפיסה מוטעית, לפיה מקורות קבליים משמעותיים הם עתיקים. למשל, הוא חשב שאת ספר הזוהר, יצירה של סוף המאה השלוש עשרה מספרד, כתב חכם התלמוד שמעון בן יוחאי, במאה השנייה. יתר על כן, שוב כמו מקובלים יהודים, סבר רויכלין כי אלוהים גילה בפני משה תורה קבלית בהר סיני יחד עם המקרא (ככל שהמשנה עדיין נתפסת כהשלמה בעל פה לתורה, המתגלה גם בהר סיני). ועל כן זו הייתה ידועה גם לישוע ומתוך כך מספקת תיקוף לנצרות.
בספרו השני על אמנות הקבלה, מתייחס רויכלין לתורת הקבלה לעומקה ומספק הסבר לעקרונות קבליים בסיסיים רבים, המותאמים לנצרות. רויכלין טוען שהקבלה היא המקור של פיתגוריזם יווני. ואף חשוב מכך - אמנות הקבלה מציעה היכרות עם מערך של מושגים קבליים שמקורם במקורות יהודיים, ספרדיים ואיטלקיים. הוא מבטא בספר זה את ההבדל אותו הוא רואה בין התלמוד לקבלה. הוא טוען שהתלמוד מציע מדריך לחיים בעולם הזה, בעוד הקבלה מדריכה להשגת ישועה ובגאולת האנושות הקורסת. בביטוי זה רויכלין גורם לקבלה להישמע מוכרת יותר לאוזן נוצרית. עם זאת, אין אצלו כל ביטוי לעוינות כלפי התלמוד, כאשר התלמוד מצוטט לעיתים קרובות כאוצר עשיר של מחשבה דתית.
מלחמת הספרים על שריפת כתבי היהודים, ומשפט האינקוויזיציה
בשנת 1509 התפרסם רויכלין כשנאבק עם המומר יוהנס פפרקורן שניסה להביא להשמדת ספרי התלמוד. בשנת 1509 התקיים מאמץ חסר תקדים לשים קץ לעצם קיום היהדות באימפריה הרומית הקדושה, וכאן נקשר רויכלין ללב הסערה. מטרת הרדיפה ב-1509 הייתה להחליש את היהדות בכל מקום בו היא נשארת על ידי החרמת והשמדת כל כתבי היהדות, למעט התנ"ך העברי. זאת כשלב הראשון לשם ניצור היהודים. אסטרטגיה אגרסיבית זו גובשה בקפידה ע"ייוהנס פפרקורן, שהיה תאולוג, מיסיונר נוצרי ויהודי מומר.
למה הגן רויכלין על כתבי היהודים
כאמור, ההבראיזם של רויכלין היה שאוב מתוך פרקטיקות הומניסטיות. מכאן, גם החלוקה בין הומניזם, הבראיזם ותאולוגיות נוספות עלולה להיות מלאכותית. עם זאת, תפיסתו ההבראיסטית של רויכלין הייתה ייחודית ועל כן חשוב להסתכל על פרשת הגנת הספרים היהודיים מתוך פריזמה זאת. ניתן להבחין כיצד רויכלין מסביר להומניסטים מדוע גם חקר התלמוד נחשב לחלק מקריאת מקורות עתיקים ולמדוע אין להיכנע לבורות של מי שאינו מבין את חשיבות הכתבים העתיקים.”And since such a narrow-minded sot is not capable of grasping the least little inkling of the secrets of science, and is not even worthy of such knowledge, he will inevitably misinterpret what he reads-would His Majesty conclude that such books ought to be burned, just because an uneducated reader might not be able to grasp their true meaning? I am quite convinced, your answer would be: No. Have not the books of the ancient poets been pre - served, though they contain much more scandalous things than are to be found in the Talmud, and stand in much greater contrast to our Christian Faith than does the Talmud”. !
הר הזיתים (ספר)
תקציר הספר
ריפקי אטאיי טען כי האימפריה העות'מאנית מונהגת בידי ממשלת בובות. כך למשל גולל בספרו את השתלשלות המאורעות לאחר רציחתו של איש הצבא והמדינאי העות'מאני מהמוט שווקט פאשה:
באשר למוסטפא כמאל סיפר ריפקי אטאיי כי בהתאם להשקפותיו ביחס למולדת ולעצמאותה סבר האיש המיומן ועתיר הידע והניסיון כי על האומה להקריב את כל מה שביכולתה כדי להגן על 40 אחוזים ממולדתם.
יחסי איטליה–ונצואלה
היסטוריה
בשנת 2017, ממשלת ונצואלה מחתה נגד המלצתה של איטליה לשחרר את האסיר הפוליטי לאופולדו לופס. במרץ 2018, סגן השר האיטלקי לאיטלקים בחו"ל, לואיג'י מריה ויניאלי, ביקר בוונצואלה כדי להעריך את מצבם של כ-140,000 אזרחים איטלקים החיים בוונצואלה תחת לחץ כלכלי. מאז המשבר, יותר מ-50,000 אזרחי ונצואלה היגרו לאיטליה, לרבים מהם יש גם אזרחות איטלקית.
הקהילה היהודית בבאדן (אוסטריה)
מוסדות הקהילה
בית המדרש ברחוב גרַבֶנְגַאסֶה 12 נרכש מחברת קדישה בשנת 1893. בבניין זה הוקצו חדרי לימוד ותפילה עבור יהודי גליציה שהגיעו לעיר בתום מלחמת העולם הראשונה והתפללו לפי הנוסח הספרדי. בספטמבר 1938 הבניין הוחרם על ידי הגרמנים ודייריו גורשו.
וילפריד סלרס
וילפריד סטאלקר סלרס (באנגלית: Wilfrid Stalker Sellars; 20 במאי 1912 – 2 ביולי 1989) היה פילוסוף אמריקאי, שפעל ולימד בעיקר באוניברסיטת פיטסבורג. סלרס תרם תרומה לפילוסופיה של הנפש, לאפיסטמולוגיה ולמטאפיזיקה, שאב השראה ממסורות פילוסופיות שונות, וניסח מחדש נטורליזם פילוסופי במונחי "ריאליזם ביקורתי" ומתוך התנגדות לעמדות מסדתניות. סלרס נחשב לאחד הפילוסופים האמריקאים המשפעים במאה ה-20.
צ'וקווביקה אדאמו
קריירת מועדונים
אדאמו החל את הקריירה שלו במחלקת הנוער של GSV ואקר, ובחודש ינואר 2014 הגיע למחלקת הנוער של גראצר א.ק.. בשנת 2015 הצטרף למחלקת הנוער של רד בול זלצבורג.
מוטי כץ
בתיאטרון
בתיאטרון אורנה פורת לילדים ונוער: ב-1984 גילם את לנסלוט בהצגה "הרפתקה בקרקס" מאת ג'יימס אמברוז בראון שביים גדי רול. ב-1988 גילם את קירח המור בהצגה "מעלה קרחות" מאת אפרים סידון שביימה ציפי פינס. שיחק גם ב"ועכשיו כולם ביחד" - סדרת מחזות תיאטרון מאת מרים קיני שביים יצחק שאולי.
ב-1990 גילם את גידי בהצגה "אתה קולט אותי?" מאת מרים קיני שביים יצחק שאולי. ב-1991 גילם את פטרוקיו ב"אהבה שגעון - תמונות שייקספיריות" שערך ג'ורג' טבורי וביים מרטין פריד, ואת יואל הצלם בהצגה "לס מואה ט'מה" שכתב וביים אלדד זיו. ב-1992 גילם את פלדי בהצגה "לוקאס הפחדן או כמו כולם" מאת נסים אלוני שביים אלדד זיו; וגילם את סימון בהצגה "האזור החופשי" מאת ז'אן קלוד גרימברג שביים עירן בניאל. ב-1993 גילם את סנצ'ו פנסה בהצגה "דון קישוט" מאת מיכאיל בולגקוב שביים בנימין סמחוב, וגילם את חגי בהצגה "מלון מינסק" מאת חנן פלד שבים עירן בניאל.
אהרן דותן
ביוגרפיה
בשנת 1951 החל לשמש מזכיר מדעי בוועד הלשון העברית, ייסד את עלון "לַמֵּד לְשׁוֹנְךָ" והיה עורכו הראשון. בשנת 1961 נבחר לשמש יועץ באקדמיה ללשון העברית, ובשנת 1971 היה לחבר האקדמיה והחזיק בה בתפקידים שונים, בהם יו"ר ועד הפרסומים. בשנת 1961 הצטרף לסגל החוג ללשון עברית שהוקם באותה עת באוניברסיטת תל אביב ולסגל המחלקה ללשון עברית ולשונות שמיות באוניברסיטת בר-אילן. בשני המוסדות עבד עד פרישתו לגמלאות בשנת 1996. בשנת 1969 הועלה לדרגת פרופסור חבר, ובשנת 1973 הועלה לדרגת פרופסור מן המניין, ומשנת 1990 היה מופקד על הקתדרה לתולדות הלשון העברית באוניברסיטת תל אביב. תחומי עיסוקו נגעו במכלול נושאים בבלשנות שמית ובלשון המקרא, ובהם ארמית, בלשנות של ימי הביניים, מסורה וטעמי המקרא. בשנת 1992 נמנה עם מייסדי הארגון הבינלאומי לחקר המסורה ונבחר לנשיאו.
ז'אן-פרנסואה ליוטר
עבודתו
בספריו ניסה ליוטר להסביר את המושג פוסטמודרניזם על פי השקפתו, ולפרט את השלכותיו על חיי היומיום. בספרו "המצב הפוסטמודרני" טען כי העידן הפוסטמודרני מתבטא בהתקדמות תקשורת ההמונים, המחשבים ושיטות תרגום חדשות, המפרקות את המגה-נרטיבים בעולם ולא מאפשרות יצירת נרטיב המשותף לקבוצה גדולה באמת. ליוטר העדיף להאחז בריבוי נרטיבים קטנים, ולא בשאיפה להתגבר על המכשולים לניסוח נרטיב על, ועל ידי כך חשף עצמו לביקורת.
משפחתו
ליוטר התחתן בשנת 1948 עם אנדרה מאי, ונולדו להם שני ילדים. בשנת 1993 נישא בשנית לדולורס דידזק, אם בנו דוד, שנולד בשנת 1986.
גארט רייזמן
קריירה בנאס"א
ביוני 2003, שימש רייזמן כאקוונאוט במשימת NEEMO 5 במעבדה התת־ימית "אקווריאוס" כשחי ועבד מתחת לפני המים 14 ימים.
אלבארכס
תפקיד ואטימולוגיה
שמואל קרויס מחשיב את האטימולוגיה ה"ערבית" כבלתי סבירה למונח החל על מנהיג של הקהילה היהודית בלבד, ומציע כאלטרנטיבה את המונח היווני "אלבא" (ἄλαβα), המתייחס לדיו מרישומי המס ונעשה באותם ימים למילה נרדפת למס. קרויס מציין גם אטימולוגיה ישנה יותר באמצעות המילה "האלס" (ἄλς), שמשמעותה ים.
ה. ר. גיגר
הנס רודי גיגר (בגרמנית: Hansruedi Giger; בצרפתית: Hans Ruedi Giger; 5 בפברואר 1940 – 12 במאי 2014) היה צייר, פסל ומעצב שווייצרי. עבודתו המפורסמת ביותר היא עיצוב החייזר (קסנומורף) בסרט "הנוסע השמיני" ("Alien"), שעליו זכה בפרס אוסקר.
הגירת יהודים לרומניה בתחילת שנות העשרים של המאה העשרים
בשנים הראשונות של שנות העשרים של המאה העשרים יצא מרוסיה ומאוקראינה גל של מאות אלפי מהגרים, מרביתם יהודים, שפניהם לארצות המערב. בשלב ראשון עברו המהגרים את הגבול למדינות השכנות ממערב, פינלנד, ליטא, לטביה, אסטוניה, פולין ורומניה. למעלה מ-100,000 מתוכם הגיעו לרומניה, כמחציתם או יותר היו יהודים. בדצמבר 1921 החליט לנין, מי שעמד בראש ברית המועצות, לשלול את אזרחותם של כל מי שעזבו את גבולות רוסיה במהלך המלחמה והפך בכך כ-800,000 אנשים לחסרי אזרחות.
הסיבות להגירה
ב-1921 אבדה התבואה בגלל הבצורת וב-1922 אבדה לפחות מחצית התבואה בגלל המוני אדם רעבים, שפשטו על השדות וקטפו אותה לפני שהבשילה ואכלו אותה.
אנטי-נטליזם
ביקורת
ההשקפה האנטי-נטליסטית סופגת ביקורת, בין היתר, מצד פילוסופים פרו נטליסטים ומצד השקפות רוחניות ודתיות מסוימות המעודדות ילודה בטיעונים שונים.
הריגת אריק קרפ
העמדה לדין
לאחר חודש הוגשו כתבי אישום נגד שלושת התוקפים באשמת רצח וכנגד ארבעה נוספים על אי מניעת פשע. באפריל 2011 הורשעו שלושת התוקפים בהריגה וזוכו מאשמת רצח, לאחר שבית המשפט קבע שלא ניתן להוכיח שהייתה לתוקפים "כוונה תחילה". ביולי 2011 נדונו התוקפים ל-26 שנות מאסר. בית המשפט העליון דחה את ערעורם של התוקפים על הרשעתם ועל חומרת העונש.
מיכאל גלוזמן
חייו ופועלו
גלוזמן מתגורר בתל אביב ובמתת שבגליל עם בן זוגו, השף ארז קומרובסקי.
נושאי מחקריו
גלוזמן כותב היסטוריוגרפיה של הספרות העברית בגישה ביקורתית. בהשראת תאוריות פוסט-סטרוקטורליות (שיח מיעוטים, ביקורת פמיניסטית, תאוריה קווירית ועוד) הוא מנסה לתאר את ההיסטוריה של הספרות העברית מתוך מודעות לכוחות האידאולוגיים שעיצבו אותה.
יהודה ויזן ביקר בחריפות שיטה פרשנית זו, שלדעתו כופה תבניות קשיחות על היצירות מבלי להיות קשובה לתוכנן הספרותי. מגיבים למאמר זה, החתומים כ"מורות ומורי החוג לספרות, אוניברסיטת תל אביב", שללו מכל וכל את גישתו של ויזן. לדיון הצטרפו גם גבריאל מוקד, שטען כי "אין שחר לתזה המרכזית של גלוזמן", ודן מירון, ששלל את גישתו של מוקד.
הוראת יוגה
במקביל לפעילותו האקדמית, גלוזמן הוא מורה מוסמך ליוגה. הוא החל ללמוד טאי צ'י צ'ואן בגיל 23, ועסק באמנות לחימה זו אותה למד במשך חמש שנים בסן פרנסיסקו אצל מאסטר בן לו. עם חזרתו לארץ החל ללמוד יוגה על פי שיטת איינגר, ובשנת 2000 החל ללמד יוגה.
אנגרבודה
סנורי סטורלוסון בשירתו קורא לה "ענקית ביוטונהיים" ואמם של פנריר, של יורמנגנד ושל הל.
אימת-חג
סרטי אימה בנושא חג או אימת חג (באנגלית: Holiday-themed horror films) הם תת-ז'אנר של סרטי אימה המתרחשים בחגים. סרטי אימת חגים יכולים להיות מוצגים בפורמטים קצרים או ארוכים ובדרך כלל שיטות הרצח בהם קשורות למנהגים ולמסורות של אותו החג. כמו כן, האווירה באותם הסרטים קשורה לאותם החגים עליהם הסרטים מתבססים.
פטרייה (פירושונים)
ראו גם
}}
אנני (סרט, 1982)
אנני (באנגלית: Annie) הוא סרט דרמה-קומית-מוזיקלית אמריקאי משנת 1982 בבימויו של ג'ון יוסטון ובכיכובם של אלברט פיני, קרול ברנט, ברנדט פיטרס, אן ריינקינג, טים קארי, ג'פרי הולדר, אדוארד הרמן וכן איילין קווין בהופעתה הקולנועית הראשונה.
מוניקה לינקיטה
מוניקה לינקיטה (בליטאית: Monika Linkytė; נולדה ב-3 ביוני 1992) היא זמרת וכותבת שירים ליטאית. היא ייצגה את ליטא באירוויזיון 2015 יחד עם ואידאס באומילה עם השיר "This Time", וסיימו במקום ה-18. היא ייצגה שוב את ליטא באירוויזיון 2023 שהתקיים בליברפול שבממלכה המאוחדת עם השיר "Stay".
היא גם ניסתה לייצג את ליטא בתחרות האירוויזיון ב-2010, 2011, 2012, 2013, 2014 ובתחרות אירוויזיון הילדים בשנת 2007.
קריירה
ב-18 בפברואר 2023 נבחרה לייצג את ליטא באירוויזיון 2023 שהתקיים בחודש מאי בליברפול שבממלכה המאוחדת עם השיר "Stay". ב-11 במאי 2023 ביצעה לינקיטה את "Stay" על בימת חצי הגמר השני של אירוויזיון 2023. עם הקראת התוצאות של שלב זה היא נמנתה בין האמנים שהעפילו לגמר. ב-12 במאי פורסם סדר ההופעות של הגמר, שנקבע פעם נוספת על ידי מפיקי התחרות. ליטא הופיעה כמדינה ה-22, לפני ישראל ואחרי גרמניה. במופע הגמר, בתום הקראת הניקוד שהעניקו צוותי השופטים, דורג השיר במקום ה-11, עם 81 נקודות. בהצבעת הקהל הוא דורג במקום ה-15, עם 46 נקודות. כך, בתום הקראת הניקוד מהצבעות הקהל בבית, שהתווסף לניקוד מהשופטים, סיים השיר במקום ה-11, כשבסך הכל זכה ב-127 נקודות.